Úradný vestník L 074 , 27/03/1969 S. 0001 - 0002

Fínske špeciálne vydanie: Kapitola 1 Zväzok 1 S. 0051

Dánske špeciálne vydanie: Série I Kapitola 1969(I) S. 0108

Švédske špeciálne vydanie: Kapitola 1 Zväzok 1 S. 0051

Anglické špeciálne vydanie: Série I Kapitola 1969(I) S. 0119

Grécke špeciálne vydanie: Kapitola 01 Zväzok 1 S. 0124

Španielske špeciálne vydanie: Kapitola 01 Zväzok 1 S. 0145

Portugalské špeciálne vydanie Kapitola 01 Zväzok 1 S. 0145



Nariadenie Rady (Euratom, ESUO, EHS) č. 549/69 z 25. marca 1969, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, druhý odsek článku 13 a článku 14 protokolu o výsadách a imunitách spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, a najmä na jej článok 28, so zreteľom na Protokol o výsadách a imunitách Európskych spoločenstiev, a najmä na jeho články 16 a 22, so zreteľom na návrh Komisie, so zreteľom na stanovisko zhromaždenia [1], so zreteľom na stanovisko Súdneho dvora Európskych spoločenstiev, keďže výsady, imunity a úľavy stanovené protokolom o výsadách a imunitách v prospech úradníkov a ostatných zamestnancov spoločenstiev sa udeľujú výlučne v záujme spoločenstiev; keďže je preto dôležité zaistiť, aby úradníci a ostatní zamestnanci s ohľadom na svoje povinnosti a zodpovednosti a s ohľadom na svoje zvláštne postavenie požívali takéto výsady, imunity a úľavy, ktoré sú nevyhnutné pre správne fungovanie spoločenstiev, PRIJALA TOTO NARIADENIE: Článok 1 Ustanovenia článku 12 protokolu o výsadách a imunitách spoločenstiev sa uplatňujú na nasledujúce kategórie: a) úradníci, na ktorých sa vzťahuje Služobný poriadok úradníkov spoločenstiev, s výnimkou úradníkov zaradených mimo činnú službu, na ktorých sa vzťahuje len článok 12 písm. a), a v prípade príspevkov vyplácaných spoločenstvami sa uplatní článok 12 písm. c); b) zamestnanci, na ktorých sa vzťahujú Podmienky zamestnávania ostatných zamestnancov spoločenstiev, s výnimkou: 1. miestnych zamestnancov, na ktorých sa vzťahuje len článok 12 písm. a); 2. pomocných zamestnancov na čiastočný úväzok, na ktorých sa vzťahuje len článok 12 písm. a) a b) a v prípade odmien vyplácaných spoločenstvami sa uplatní článok 12 písm. c). Článok 2 Ustanovenia druhého odseku článku 13 protokolu o výsadách a imunitách spoločenstiev sa uplatňujú na nasledujúce kategórie: a) osoby, na ktoré sa vzťahuje Služobný poriadok úradníkov alebo Podmienky zamestnávania ostatných zamestnancov spoločenstiev, vrátane osôb, ktoré poberajú náhradu stanovenú pre prípad prepustenia zo služobných dôvodov, s výnimkou miestnych zamestnancov; b) osoby poberajúce invalidné, starobné alebo pozostalostné dôchodky vyplácané spoločenstvami; c) osoby poberajúce náhradu stanovenú pre prípad ukončenia služobného pomeru v článku 5 nariadenia (EHS, Euratom, ESUO) č. 259/68 [2]. Článok 3 Ustanovenia článku 14 protokolu o výsadách a imunitách spoločenstiev sa uplatňujú na nasledujúce kategórie: a) osoby, na ktoré sa vzťahuje Služobný poriadok úradníkov spoločenstiev; b) zamestnanci, na ktorých sa vzťahujú Podmienky zamestnávania ostatných zamestnancov spoločenstiev, s výnimkou miestnych zamestnancov. Článok 4 Bez toho aby boli dotknuté ustanovenia prvého odseku článku 22 Protokolu o výsadách a imunitách Európskeho spoločenstva, ktoré sa týkajú členov orgánov Európskej investičnej banky, výsady a imunity stanovené v článku 12, v druhom odseku článku 13 a článku 14 protokolu sa uplatňujú za tých istých podmienok a v rovnakom rozsahu, ako tie stanovené v článkoch 1, 2 a 3 tohto nariadenia, na: - zamestnancov Európskej investičnej banky, - osoby, ktoré poberajú invalidné, starobné alebo pozostalostné dôchodky vyplácané Európskou investičnou bankou. Článok 5 Nariadenie č. 8/63 Euratom, 127/63/EHS [3] sa týmto zrušuje. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. marca 1969 Za Radu predseda G. Thorn [1] Ú. v. ES C 135, 14.12.1968, s. 31. [2] Ú. v. ES L 56, 4.3.1968, s. 1. [3] Ú. v. ES 181, 11.12.1963, s. 2880/63. --------------------------------------------------